Rakkomandazzjoni għal opinjoni tal-Kunsill b’mod konformi mat-tielet paragrafu ta’ l-Art. 5 tar- regolament tal-Kunsill (KE) Nru 1466/97 tas-7 ta’ Lulju 1997 Dwar l-aġġornament tal-programm ta’ stabbiltà ta’ l-Irlanda, 2004-2007 /* SEK/2005/0142 finali */





[pic] | KUMMISSJONI TAL-KOMUNITAJIET EWROPEJ | Brussel 2.2.2005 SEG(2005) 142 finali Rakkomandazzjoni għal OPINJONI TAL-KUNSILL b’mod konformi mat-tielet paragrafu ta’ l-Art. 5 tar- Regolament tal-Kunsill (KE) Nru 1466/97 tas-7 ta’ Lulju 1997 Dwar l-aġġornament tal-programm ta’ stabbiltà ta’ l-Irlanda, 2004-2007 (preżentata mill-Kummissjoni) MEMORANDUM TA' SPJEGAZZJONI Ir-Regolament tal-Kunsill (KE) Nru 1466/97 dwar it-tisħiħ tas-sorveljanza tal-pożizzjonijiet tal-baġit u s-sorveljanza u l-koordinament ta’ politiki ekonomiċi[1] jistipula li l-Istati Membri parteċipanti, iġifieri, dawk li addottaw munita unika, għandhom jissottomettu programmi ta’ stabbiltà lill-Kunsill u l-Kummissjoni sa l-1 ta’ Marzu 1999. B’mod konformi ma’ l-Artikolu 5 ta’ dan ir-Regolament, il-Kunsill kellu jeżamina kull programm ta’ stabbilità ibbażat fuq l-valutazzjonijiet ppreparat mill-Kummissjoni u l-Kumitat stabbilit mill-Artikolu 114 tat-Trattat (Il-Kumitat Ekonomiku u Finanzjarju). Fuq bażi ta’ rakkomandazzjoni mill-Kummissjoni u wara konsultazzjoni mal-Kumitat Ekonomiku u Finanzjarju, il-Kunsill hu ta l-opinjoni, wara l-eżaminazzjoni tiegħu tal-programm. B'mod konformi mar-Regolament, l-Istati Membri għandhom bżonn li jissottomettu aġġornamenti annwali tal-programmi tagħhom ta’ stabbilità, liema jistgħu jkunu eżaminati wkoll mill-Kunsill b’mod konformi ma’ dawn l-istess proċeduri. L-ewwel pogramm ta’ stabbiltà ta’ l-Irlanda li jkopri l-perijodu 1999-2001, kien sottomess fit-2 ta’ Diċembru 1998 u kien eżaminat mill-Kunsill fit-18 ta’ Jannar 1999. Aġġornamenti kienu ppreżentati kull sena ta’ wara. L-Irlanda ssottomettiet l-aktar aġġornament riċenti tal-programm ta’ stabbiltà fl-1 ta’ Diċembru 2004. Is-servizzi tal-Kummissjoni għamlu evalwazzjoni teknika ta’ dan l-aġġornament, b’li kkunsidraw ir-riżultati tat-tbassir ekonomiku tal-Ħarifa 2004 tas-servizzi tal-Kummissjoni, wara li kkunsidrat il-kodiċi tal-kondotta[2], il-metodoloġija mifthema għall-istima tal-ħruġ potenzjali u l-bilanċi aġġustjati ċiklikament, ir-rakkomandazzjonijet fil-linji-gwida tal-politika ekonomika ġenerali għall-perjodu 2003-2005 u l-prinċipji stabbiliti fil-Kommunikazzjoni mill-Kummissjoni għall-Kunsill u l-Parlament Ewropew tas-27 ta’ Novembru 2002 fuq it-tisħiħ u l-koordinament tal-politiki tal-baġit[3], iffirmati mill-Kunsill. Din l-evalwazzjoni hi kif ġej: - L-aġġornament il-ġdid tal-programm ta' stabbiltà Irlandiża, li jkopri l-perijodu sa l-2007, kien ġie maħruġ u ppreżentat lill-Kummissjoni fl-1 ta’ Diċembru 2004, id-data li tikkonċidi mal-presentazzjoni tal-gvern tal-baġit għall-2005. L-aġġornament jħares il-ħtiġijiet tad-data tal-“kodiċi ta’ l-etika[4] fuq il-kontenut u l-format ta’ programmi ta’ stabbiltà u ta’ konverġenza”. - Il-prospetti għall-ekonomija Irlandiża stabbiliti fil-programm ġew aġġornati meta mqabbla ma' dawk maħsuba fl-aġġornament ta’ l-2003. Tkabbir reali tal-GDP huma stmati li jaqgħu lura għal 5.3% fl-2004, mqabbla ma’ 3.3% mistennija fil-programm ta’ qabel, li jirrifletti kemm il-kontribuzzjoni domestika ogħla u esterna. Għal perjodu 2005 sa 2007, l-aġġornament jaħseb għal tkabbir reali li jibqa’ għal madwar 5.2% p.a. fuq medja f’termini tal-GDP. Ir-rata tat-tkabbir potenzjali tasal għaliha billi tapplika l-metodoloġija għad-data tal-programm inizjalment jeċċedi imma snin wara gradwalment joqrob lejn rati tat-tkabbir projettati fil-programm. Inflazzjoni HICP hi mistennija li tonqos, mqabbla mal-profili ogħla u iktar ċar fit-tbassir tal-ħarifa 2004 tas-servizzi tal-Kummissjoni (li sar qabel il-baġit Irlandiż), u li jinżel inqas minn 2% sa l-aħħar tal-perijodu tal-programm. Fuq kollox, fuq l-informazzjoni disponibbli preżenti, ix-xenarju makroekonomiku wara l-programm jidher plawsibbli, ftit jew wisq in linja ma’ l-evalwazzjoni tas-servizzi tal-Kummissjoni inkluża fit-tbassir tal-Ħarifa ta’ l-2004, għalkemm il-mira ta' l-inflazzjoni HICP tidher fuq in-naħa baxxa. - L-aġġornament jbassar surplus ġenerali tal-gvern ta’ 0.9% tal-GDP fl-2004, sinifikament aħjar mit-tbassir uffiċjali ta’ qabel (u 2.0 punti ta’ persentaġġ aħjar mill-mira ta’ l-iżbilanċ stabbiliti fl-aġġornament ta’ l-2003). Dan hu minħabba dħul tat-taxxa aħjar, inklużi l-impatt tal-fatturi ta’ darba u b’mod partikolari dħul li jirriżulta mill-investigazzjonijiet speċjali mill-Kummissarji tad-Dħul (stimati fl-aġġornament li jwassal għal 0.5% tal-GDP), u għal nefqiet inqas minn dawn ibbaġitjati, speċjalment fuq investiment pubbliku. Matul il-perjodu 2005 sa’ l-2007, l-istrateġija baġitjarja taħseb għal żbilanċ ġenerali tal-gvern ta’ 0.8% fl-2005 u ta’ 0.6% tal-GDP fis-sentejn final tal-programm. Kif mqabbel mal-programm ta’ qabel, il-proporzjon ta’ l-iżbilanċ tal-gvern ġenerali projettati fl-2005 u l-2006 huma eqreb tal-bilanċ b’0.6 u 0.5 punti tal-persentaġġ tal-GDP rispettivament kontra xenarju makroekonomiku iktar favorevoli. Apparti miż-żieda inizjali fil-proporzjon tan-nefqa fl-2005 bħala riżultat tal-miżuri tal-baġit riċenti, kemm il-proporzjon tan-nefqa u tad-dħul għandhom it-tendenza li jonqsu. L-aġġustament ta’ l-impatt stimat taċ-ċiklu juża l-metodoloġija komuni, il-bilanċ taċ-ċiklu aġġustat hu fis-surplus matul il-perjodu tal-projezzjoni, bl-eċċezzjoni ta’ żbilanċ żgħir ta’ 0.2% tal-GDP fl-2005. Madanakollu, il-fatturi speċjali ta’ l-ekonomija Irlandiża jimplikaw li l-estimi li huma wara d-differenza fil-ħruġ tat-tali kalkulazzjoni huma bla ħsara għal mariġni għoli mhux tas-soltu ta' inċertezza. L-iżbilanċ tal-baġit projettat fl-Irlanda hemm bżonn ikun aktar ikwalifikat, bħala programm sinifikanti ta’ investiment pubbliku li qed ikun implimentat, li jirriżulta f’proporzjoni medju ta’ l-investiment ġenerali tal-gvern matul il-perjodu tal-programm kif ukoll ‘il fuq mill-medja ta’ l-UE tas-snin riċenti. - Ir-riskji marbuta mal-projezzjonijiet tal-baġit jidhru aktar ibbilanċjati. Fuq naħa waħda, it-tbassir tad-dħul jidher li hu plawsibbli u l-eżistenza tad-disposizzjonijiet tal-kontinġenza jistgħu juru projezzjonijiet aħjar minn dak projettat. Fir-rigward tan-nefqiet, l-Irlanda riċentament wriet ukoll li tinkoraġixxi progress fl-ilħuq tal-miri tan-nefqa, li jissuġġerixxu li miżuri li jsaħħu l-kontroll huma effettivi. Fuq in-naħa l-oħra, hemm ukoll xi riskji li l-bilanċ ġenerali tal-gvern jista’ jkun iktar dgħajjef mill-aġġornament ipprojettat. B’mod partikolari, ir-rata tat-tkabbir ta’ l-infieq tidher xi ftit baxxa fl-aħħar snin tal-programm. Fid-dawl tar-riskju tal-valutazzjoni, ir-rieda fil-baġit tal-programm tidher suffiċjenti li żżomm l-ħtieġa viċin il-bilanċ jew is-surplus fil-Patt ta’ Stabbiltà u Tkabbir matul il-perjodu tal-programm. Iżjed minnhekk, hemm marġini ta’ sigurtà suffiċjenti li jikser 3% ta’ l-iżbilanċ tat-threshold tal-GDP bil-flutwazzjonjiet makroekonomiċi normali. - Id-dejn gross ġenerali tal-gvern hu stmat li niżel għal 30.5% tal-GDP fl-2004, ħafna inqas mis-60% tal-valur ta’ referenza tat-Trattat tal-GDP. Il-proporzjon tad-dejn hu projettat li jistabbilizza viċin it-30% tal-GDP matul il-perijodu 2005 sa 2007. Bħal fil-programm ta’ qabel, kemm il-bilanċ primarju u l-interazzjoni bejn il-pagamenti ta’ l-interessi u t-tkabbir tal-GDP nominali huma pprojettati li jikkontribwixxu għall-proporzjon ta’ dejn, imma dan hu normalment mpatti bl-aġġustamenti sostanzjali fil-flow ta’ l-istokk. Dan ta’ l-aħħar jirrifletti l-aktar l-impatt ta’ l-akwiżizzjoni ta’ l-assi mhux ġenerali tal-gvern min- National Pensions Reserve Fund (NPRF) , stabbilit fl-2001 għar-responsabbilitajiet tal-pensjoni futuri ta’ qabel il-fondi u li jirċievi ekwivalenti ta’ 1% tal-GNP annwali mir-riżorsi ġenerali tal-gvern. Mingħajr l-akkumuluzzjoni ta’ l-assi tal-gvern li mhumiex ġenerali f’dan il-fond, il-proporzjon tad-dejn gross jaqgħu matul il-perjodu tal-programm. - L-aġġornament jipprovdi għal daqqa t’għajn tal-programm ta’ riforma strutturali tal-gvern li hu maħsub biex itejjeb il-kwalità ta’ servizzi pubbliċi, jżid l-effiċjenza fin-nefqa pubblika u jindirizza l-bżonnijiet ta’ l-infrastruttura ta’ l-ekonomija Irlandiża. L-aġġornament jirrevedi wkoll, bħala wieħed mill-elementi fit-tfittxija għall-valur tal-flus, ir-riforma li għaddejja fis-servizzi tas-saħħa. Fuq kollox, il-politiki ekonomiċi msemmija fl-aġġornament huma b’mod ġenerali konsistenti mal- Linji Gwida Ġenerali tal-Politika Ekonomika 2003-2005 speċifika għall-pajjiż fil-qasam tal-finanzi pubbliċi, li rrakomandat l-awtoritajiet Irlandiżi biex itejjbu l-effiċjenza tan-nefqa pubblika, jtejjbu l-kwadru tal-baġit f’terminu medju u jipprijoritzza l-elementi ta’ l-infrastruttura tal-Pjan ta’ l-Iżvilupp Nazzjonali. - L-Irlanda tidher li hi f’pożizzjoni favorevoli relattiva fir-rigward tas-sostenibbiltà fit-tul tal-finanzi pubbliċi tagħha, minkejja l-ispejjeż tal-baġit sinifikattivi projettati tal-popolazzjoni li qejjem qed tixjieħ. Il-proporzjon tad-dejn relativament baxx fl-Irlanda, il-miżuri tar-riformi tal-pensjoni li diġà saru u l-akkumulazzjoni tar-riżorsi tan-NPRF kollha jikkontribwixxu għas-sostanibbiltà tal-baġit u jgħinu jiffaċjaw l-impatt tal-popolazzjoni dejjem tixjieħ. L-istrateġija maħsuba fil-programm hi l-aktar ibbażata fuq il-konformità tal-kwadru tal-Patt ta’ l-Stabbiltà u Tkabbir u iktar akkumulazzjoni ta’ l-assi fl-NPRF. Il-proporzjon ta’ taxxa relattivament baxx ta’ l-Irlanda għandu jnaqqas l-akkomodazzjoni ta’ kwalunwe differenza li jkun hemm f’terminu medju. Ibbażat fuq dan il-valutazzjoni, l-Kummissjoni addottat rakkomandazzjoni annessa għall-Opinjoni tal-Kunsill fuq il-programm ta’ stabbilità aġġornat ta’ l-Irlanda u qed tibgħatu lill-Kunsill. Rakkomandazzjoni għal OPINJONI TAL-KUNSILL b’mod konformi mat-tielet paragrafu ta’ l-Art. 5 tar- Regolament tal-Kunsill (KE) Nru 1466/97 tas-7 ta’ Lulju 1997 Dwar l-aġġornament tal-programm ta’ stabbiltà ta’ l-Irlanda, 2004-2007 IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, Wara li kkunsidra ir-Regolament tal-Kunsill (KE) Nru 1466/97 tas-7 ta’ Lulju 1997 dwar it-tisħiħ tas-sorveljanza tal-pożizzjonijiet dwar il-baġit u s-sorveljanza u l-koordinament tal-politiki ekonomiċi,[5] u b’mod partikolari l-Artikolu 5(3) tiegħu, Wara li kkunsidra ir-rakkomandazzjoni mill-Kummissjoni, Wara li kkonsulta mal-Kumitat Ekonomiku u Finanzjarju, TA DIN L-OPINJONI: 1. Fis-[17 ta’ Frar 2005 ] il-Kunsill eżamina l-programm ta’ konverġenza aġġornat ta’ l-Irlanda, li jkopri l-perjodu 2004 sa 2007. Il-programm parzjalment iħares il-ħtiġijiet tad-data “tal-kodiċi tal-kondotta dwar il-kontenut u l-format tal-programm ta’ stabbiltà u ta’ konverġenza”. 2. Ix-xenarju makroekonomiku wara l-programm jbassar tkabbir reali tal-GDP ta’ 5.3% fl-2004 u għandu jistabbilizza madwar 5.2% fuq il-medja matul il-bqija tal-perjodu tal-programm. Fuq il-bażi ta’ informazzjoni disponibbli bħalissa, ix-xenarju jidher li jirrifletti l-assunzjonijiet plawsibbli tat-tkabbir. Il-projezzjonijiet tal-programm għall-inflazzjoni HICP huma madanakollu fuq in-naħa t’isfel. 3. Wara surplus fil-bidu li inizjalment ma kienx ippjanat fl-2004, li jirrifletti dħul iktar b’saħħtu minn dak mistenni, inklużi minn fatturi ta’ darba, u xi ftit nuqqas fin-nefqa tal-baġit, l-istrateġija fl-aġġornament tbassar żbilanċ ftit jew wisq stabbli u modest mill-2005 ‘l quddiem. Pero’ kemm il-proporzjonijiet tan-nefqa u tad-dħul huma b’tendenza li jonqsu matul il-programm tal-perjodu, għalkemm ta’ qabel jiżdiedu fl-2005 bħala riżultat tal-miżuri riċenti tal-baġit. Fl-istess ħin, programm sinifikanti ta’ l-investiment pubbliku qed ikun implimentat, li jirriżulta f’proporzjon ta’ investiment ġenerali tal-gvern medju matul il-perjodu tal-programm taħt l-eżatt inqas minn 4% tal-GDP. L-aġġustament ta’ l-impatt stimat taċ-ċiklu juża l-metodoloġija komuni, l-bilanċ taċ-ċiklu aġġustjat hu fis-surplus matul il-perjodu tal-projezzjoni, bl-eċċezzjoni ta’ żbilanċ żgħir fl-2005. Madanakollu għandu jkun notat li l-estimi tad-differenza fil-ħruġ u għalhekk il-bilanċi aġġustati-ċiklikament jippreżentaw marġini ta’ inċertezza għoljin minħabba l-fatturi speċjali ta’ l-ekonomija Irlandiża. Mqabbla mal-programm ta’ qabel, l-aġġornament kurrenti jaħseb għal bilanċi iktar iebsa tal-gvern kontra xenarju makroekonomiku iktar favorevoli. 4. Ir-riskji marbuta mal-projezzjoni tal-baġit jidhru aktar ibbilanċjati. Fuq naħa waħda, it-tbassir tad-dħul jidher li hu plawsibbli u l-inklużjoni tad-disposizzjonijiet tal-kontinġenza fil-projezzjonijiet għall-2006 u 2007 jistgħu juru għall-possibbiltà ta’ riżultat aħjar minn dak ipprojettat. Fir-rigward tan-nefqiet, l-Irlanda riċentement wriet ukoll li tinkoraġixxi progress fl-ilħuq tal-miri tan-nefqa, li tissuġġerixxi li miżuri li jsaħħu l-kontroll huma effettivi. Fuq in-naħa l-oħra, hemm ukoll xi riskji ogħla mill-iżbilanċi tat-titolu. B’mod partikolari, ir-rata tat-tkabbir ta’ l-infieq tidher xi ftit baxxa fl-aħħar snin tal-programm. 5. Fid-dawl tal-valutazzjoni tar-riskju, il-pożizzjoni tal-baġit fil-programm tidher suffiċjenti li żżomm l-għan fit-terminu medju tal-Patt ta’ Stabbiltà u Tkabbir ta’ pożizzjoni qrib il-bilanċ jew is-surplus matul il-perjodu sa l-2007. Hu jipprovdi marġini ta’ sigurtà suffiċjenti biex jagħmel tajjeb għall-ksur tat-threshold ta’ l-iżbilanċ tat-3% tal-GDP bil-flutwazzjonijiet makroekonomiċi normali mal-perijodu tal-programm. 6. Id-dejn gross ġenerali tal-gvern hu maħsub li jinżel għal 30.5% tal-GDP fl-2004, ħafna inqas minn 60% tal-valur ta’ referenza tat-Trattat tal-GDP. Il-programm jiprojetta proporzjon tad-dejn qrib it-30% tal-GDP matul il-perjodu 2005 sa 2007. Fl-assenza ta' l-akwiżizzjoni ta' l-assi tal-gvern li mhumiex ġenerali mill- Fond ta’ Riserva tal-Pensjonijiet Nazzjonali (NPRF) , il-proporzjon tad-dejn għandu jonqos sinifikament matul il-perjodu tal-programm. 7. L-Irlanda tidher li hi f’pożizzjoni relattivament favorevoli fir-rigward tas-sostenibbiltà fit-tul tal-finanzi pubbliċi tagħha. Il-proporzjon tad-dejn relattivament baxx fl-Irlanda, il-miżuri tar-riformi tal-pensjoni li diġà saru u l-akkumulazzjoni tar-riżorsi tan-NPRF kollha jikkontribbwixxu għas-sostanibbiltà tal-baġit u jgħinu jiffaċjaw l-impatt tal-popolazzjoni dejjem tixjieħ. L-istrateġija maħsuba fil-programm hi l-aktar ibbażata fuq il-konformità tal-kwadru tal-Patt ta’ Stabbiltà u Tkabbir u iktar akkumulazzjoni ta’ l-assi fl-NPRF. B'mod globali, il-proporzjon ta’ taxxa relattivament baxx ta’ l-Irlanda għandu jgħin l-akkomodazzjoni ta’ kwalunwe differenza li jkun hemm fit-tul. 8. L-aġġornament jipprovdi għal rivediment tal-programm ta’ riforma strutturali tal-gvern li hu maħsub biex itejjeb il-kwalità ta’ servizzi pubbliċi, jżid l-effiċjenza fin-nefqa pubblika u jindirizza il-bżonnijiet ta’ l-infrastruttura ta’ l-ekonomija Irlandiża. Fuq kollox, il-politiki ekonomiċi msemmija fl-aġġornament huma b’mod ġenerali konsistenti mal- Linji Gwida Ġenerali tal-Politika Ekonomika 2003-2005 speċifika għall-pajjiż, li tirrakomanda l-awtoritajiet Irlandiżi biex itejbu l-effiċjenza tan-nefqa pubblika, jtejbu il-kwadru tal-baġit f’terminu medju u jipprijoritizza l-elementi ta’ l-infrastruttura tal-Pjan ta’ l-Iżvilupp Nazzjonali. Tqabbil tal-projetazzjonijiet makroekonomiċi u tal-baġit ewlenin 2004 | 2005 | 2006 | 2007 | GDP reali (% tibdil) | SP Diċembru 2004 | 5.3 | 5.1 | 5.2 | 5.4 | KUMM2 | 5.2 | 4.8 | 5.0 | mhux applikabbli | SP Diċembru 2003 | 3.3 | 4.7 | 5.2 | mhux applikabbli | Inflazzjoni HICP (%) | SP Diċembru 2004 | 2.3 | 2.1 | 2.0 | 1.9 | KUMM Ott 20042 | 2.3 | 2.4 | 2.4 | mhux applikabbli | SP Diċembru 2003 | 2.3 | 2.0 | 2.0 | mhux applikabbli | Bilanċ tal-gvern ġenerali (% tal-GDP) | SP Diċembru 2004 | 0.9 | -0.8 | -0.6 | -0.6 | KUMM Ott 20042 | -0.2 | -0.6 | -0.5 | mhux applikabbli | SP Diċembru 2003 | -1.1 | -1.4 | -1.1 | mhux applikabbli | Bilanċ primarju (% tal-GDP) | SP Diċembru 2004 | 2.1 | 0.6 | 0.6 | 0.7 | KUMM Ott 20042 | 1.2 | 0.7 | 0.8 | mhux applikabbli | SP Diċembru 2003 | 0.3 | 0.1 | 0.3 | mhux applikabbli | Bilanċ aġġustat-ċiklikament (% tal-GDP) | SP Diċembru 20041 | 1.2 | -0.2 | 0.1 | 0.0 | KUMM Ott 20042 | 0.1 | 0.0 | 0.3 | mhux applikabbli | SP Diċembru 20031 | -0.7 | -0.8 | -0.5 | mhux applikabbli | Dejn gross tal-gvern (% tal-GDP) | SP Diċembru 2004 | 30.5 | 30.1 | 30.1 | 30.0 | KUMM Ott 20042 | 30.7 | 30.7 | 30.6 | mhux applikabbli | SP Diċembru 2003 | 33.3 | 33.5 | 33.3 | mhux applikabbli | Noti: 1 Servizzi tal-Kummissjoni kkalkulati fuq il-bażi ta’ l-informazzjoni fil-programm. 2 Tbassir tal-Ħarifa tas-servizzi tal-Kummiussjoni ta’ l-2004. Fonti: Programm ta’ Stabbiltà Irlandiż Aġġornat, Diċembru 2003 u Diċembru 2004 (SP); Servizzi tal-Kummissjoni tbassir ekonomiku tal-Ħarifa 2004 (KUMM);Kalkulazzjonijiet tas-servizzi tal-Kummissjoni. | [1] ĠU L 209, 2.8.1997. Id-dokumenti kollha msemmija f’dan it-test għandhom jinsabu fil-websajt li ġejja: http://europa.eu.int/comm/economy_finance/about/activities/sgp/main_en.htm. [2] Opinjoni Riveduta tal-Kumitat Ekonomiku u Finanzjarju dwar il-kontenut u l-format ta’ l-istabbiltà tal-porgrammi ta’ konverġenza, fermata mill-Kunsill ECOFIN fl-10.7.2001. [3] KUMM(2002) 668, 27.11.2002. [4] Opinjoni Riveduta tal-Kumitat Ekonomiku u Finanzjarju dwar il-kontenut u l-format ta’ l-istabbiltà tal-programmi ta’ konverġenza, firmata mill-Kunsill ECOFIN fl-10.7.2001. [5] ĠU L 209, 2.8.1997, p. 1.Id-dokumenti kollha msemmija f’dan it-test għandhom jinsabu fil-websajt li ġejja: http://europa.eu.int/comm/economy_finance/about/activities/sgp/main_en.htm.